Marcel de Marchéville

Marcel de Marchéville, nado en Chartres (Eure e Loir) en 1840 e finado en Sologne (Loir e Cher) en 1904, foi un numismático e bibliófilo francés, presidente da Sociedade Francesa de Numismática durante varios períodos.

 Traxectoria 
Marcel de Marchéville naceu en 1840 na localidade de Chantres.Babelon, E. (1904-a-). Páxina 459.Babelon, E. (1904-b-). Páxina 113.

 Carreira profesional 
Cursou estudos de Dereito e a súa carreira profesional desenvolveuse inicialmente no ámbito da Administración pública. A súa primeira dedicación foi como auditor do Consello de Estado, e posteriormente foi nomeado maître des requêtes, cargo que ocupou ata 1879, cando abandonou a súa carreira administrativa por mor da súa ideoloxía política.

A partir dese momento Marchéville dedicouse ao ámbito empresarial e industrial, con cargos directivos en varias compañías de produción de sal, ferroviarias e de seguros, varias delas creadas polo seu sogro e das que se ocupou logo do pasamento deste.

 Erudito e numismático 
Paralelamente á súa carreira profesional, Machéville sentiuse atraído polo coleccionismo de libros raros e curiosos, edicións de luxo e, sobre todo, moedas medievais. Chegou a compor unha nutrida colección de moeda feudal de Francia, que foi moi relevante para o coñecemento da numismática francesa desa época, impulsado por el mesmo a partir das súas investigacións e publicacións sobre as pezas da súa propia colección.Babelon, E. (1904-a-). Páxina 460.Babelon, E. (1904-b-). Páxina 114.Véxase a sección "Publicacións".

Marchéville foi membro da Sociedade Francesa de Numismática, entidade que presidiu durante tres períodos: 1893-1894, 1895-1896 e 1900-1902."Les présidents de la SFN". Société française de numismatique (Sfnumismatique.org).

Na súa honra, déuselle o seu nome ao Museo Arqueolóxico Marcel de Marchéville, en Romorantin-Lanthenay, Loir e Cher."Musée Archéologique Marcel de Marchéville". Museemusee.com

 Vida persoal 
Marcel Compaigon de Marchéville estivo casado e tivo un fillo, chamado Louis de Marchéville.Babelon, E. (1904-a-). Páxina 461.

Marcel de Machéville finou subitamente o 15 de maio de 1904, aos 64 anos, no seu castelo do Moulin, en Loir e Cher, efoi soterrado o día 19 de maio en Selles-sur-Cher.Babelon, E. (1904-b-). Páxina 115.

 Publicacións 
Esta é unha escolma dos estudos numismáticos publicados por Machéville:"Bibliographie numismatique". En Gazette numismatique française. 1904. Páxinas 116-117.
 (1888). "Un demi-gros de Charles VI". En Annuaire de la Société française de numismatique. Tomo XII. Páxinas 78-83.
 (1889). "Une pièce d’or inéditede Raymond IV, prince d'Orange". En Annuaire de la Société française de numismatique. Tomo XIII. Páxinas 380-385.
 (1889). "Le denier d'or à l’agnel". En Revue numismatique. Páxinas 1-37.
 (1889). "Le denier d'or à la reine". En Revue numismatique. Páxinas 567-595.
 (1891). "Le rapport entre l'or et l’argent au ns de saint Louis". En Annuaire de la Société française de numismatique. Tomo XV. Páxinas 133-152, 215-219.
 (1891). "Le gros tournois de Charles IV le Bel". En Cumont, G.; De Witte, A. Congrès international de numismatique tenu  à Bruxelles. Páxinas 251-262.
 (1891). "Une monnaie bourquignonne de Jean, duc de Normandie". En Revue numismatique. Páxinas 258-269.
 (1891). "Restitution d'un gros tournois à Jean IV, duc de Bretagne". En Revue numismatique. Páxinas 209-214.
 (1892). "Louis X le Hutin a-t-il frappé des gros tournois". En Revue numismatique. Páxinas 28-53.
 (1893). "Le denier de Sainte-Marie au nom du roi Robert". En Revue numismatique. Páxinas 494-509.
 (1895)."Les francs à pied frappés à Limoges et à la Rochelle". En Annuaire de la Société française de numismatique. Vol XIX. Páxinas 312-317.
 (1900). "La monnaie d’or de Louis de Crécy, comte de Flandre". En H. de Castellane; Blanchet, A. Congrès international de numismatique réuni a Paris en 1900. París. Páxinas 302-315.

 Notas 

 Véxase tamén 
 Bibliografía 

 Babelon, E. (1904-a-). "Marcel de Marchéville". En Revue numismatique. Tomo VIII. París. Páxinas 459-461.
 Babelon, E. (1904-b-). "Biographie de Marcel de Marchéville". En Gazette numismatique française. 1904. Páxinas 113-15

Categoría:Nados en 1840
Categoría:Finados en 1904
Categoría:Nados no departamento de Eure
Categoría:Numismáticos de Francia
Categoría:Membros da Sociedade Francesa de Numismática
Categoría:Coleccionistas